Kaljo Polli

Kaljo Polli (30. jaanuar 1928, Raadivere – 26. jaanuar 2004) oli eesti maalikunstnik.

Ta õppis Tartu Õpetajate seminari algkoolis ning Hugo Treffneri poeglaste eragümnaasiumis, kus tema joonistusõpetajaks oli Eduard Ahas. Sõja-aastatel viibis tulevane kunstnik nõukogude tagalas Arteki pioneerilaagris, kust naastes asus Polli 1945. aastal õppima Tartu Riiklikku Kunstiinstituuti, mille lõpetas maali erialal 1951 Johannes Võerahansu õpilasena. Pärast seda töötas Tartu Kunstikoolis ja ERKI-s õppejõuna, alates 1953. aastast kuulus Kunstnike Liitu.

Kaljo Polli loomingu silmapaistev periood langes 1950.–1960. aastaisse, mil ta lõi suuri figuraalseid kompositsioone. Ta on portreteerinud ka mitmeid silmapaistvaid rahvuskultuuri tegelasi nagu Anton Starkopf, Einari Koppel, Kaarel Karm ja loonud 1970.–1980. aastail meeleolukaid põhjamaises koloriidis maastikuvaateid ja natüürmorte. 1956. aastast tegeles ka raamatukujundusega ning toodedisainiga kombinaadile Koit.

Isiklikku 
Kaljo Polli abikaasa oli maalikunstnik Ellen Polli. Tema poeg on kunstnik Heitti Polli, minia tekstiilkunstnik Helgi Polli ning lapselapsed akvarellisti ja teabegraafik Eeli-Ethel Polli ja maalikunstnik Üüli-Heivi (Uuvi) Moran.

Viited 

Eesti maalikunstnikud
Metsakalmistule maetud
Sündinud 1928
Surnud 2004